Mapa volebných ziskov KSČ a KSS vo voľbách 1946.
**Komunistická strana Slovenska** (skr. KSS) bola komunistická strana, ktorá sa vydelila z KSČ v máji 1939. Počas existencie Slovenského štátu a 2. sv. vojny pôsobila v ilegalite aby ako Komunistická strana Slovenska (1948) (znovu súčasť KSČ) dostala k vláde vo voľbách v roku 1946 a potom Februárovým prevratom 1948 získala tzv. "vedúcu úlohu" v spoločnosti, ktorá bola zakotvená v Ústave ČSSR z 11. júla 1960 a trvala do roku 1989 (komunistický režim).

Pôsobenie
---------

KSČ na Slovensku mala na čele slovenských komunistov krajinské vedenie KSČ. Kominterna ale uznávala za jedinú predstaviteľku komunistov v okupovanom Česko-Slovensku (resp. v Protektoráte Čechy a Morava a Slovenskej republike) jedine Komunistickú stranu Československa. Slovenskí komunisti si dokonca na jar 1940 museli svoje propagandistické heslo: *Za slobodné samostatné Slovensko* nechať schváliť moskovským vedením KSČ. Slovenskí komunisti v reakcii na rozširovanie ZSSR v rokoch 1939 a 1940 očakávali, že Slovensko bude pripojené k ZSSR, a preto vyšli na verejnosť s heslom *Za sovietske Slovensko*. Sľubne sa rozvíjajúce vzťahy Slovenskej republiky a ZSSR boli zmrazené po salzburských rokovaniach a po odstránení Ferdinanda Ďurčanského z postu ministra zahraničných vecí.

Na stretnutí predstaviteľov HSĽS s predstaviteľmi ďalších politických strán v Žiline 5. a 6. októbra 1938 bola vyhlásená autonómia Slovenska. Ústavným zákonom z 22. novembra 1938 došlo k decentralizácii súdnictva a výkonnej a zákonodarnej moci. Slovensko malo vlastnú vládu a zákonodarný orgán - Snem slovenskej krajiny. Zákaz činnosti KSČ bol prijatý už 9. októbra 1938. Počas existencie Slovenského štátu trval zákaz činnosti a KSČ pôsobila v ilegalite.

Zákaz činnosti KSČ bol prijatý už 9. októbra 1938. Počas existencie Slovenského štátu (od marca 1939) trval zákaz činnosti a KSČ pôsobila v ilegalite. V máji 1939 sa na pokyn Moskvy vytvorila samostatná Komunistická strana Slovenska (KSS 1939).

### V Ilegalite (1939 - 1945)

Na čele KSS stáli najprv pomerne neznámi komunistickí predáci ako Július Ďuriš, Ľudovít Benada a Ján Osoha, pretože tí známejší žili v emigrácii na Západe ako napríklad Jozef Valo alebo V. Clementis alebo v ZSSR:Viliam Široký, Marek Čulen, Eduard Friš, Karol Bacílek, Karol Šmidke).

V  júni 1941 k posilneniu domácich kádrov poslalo moskovské vedenie na Slovensko Viliama Širokého s ilegálnym poslaním na Slovensko. O jeho príchode bola však Ústredňa štátnej bezpečnosti vopred informovaná. Nechala ho založiť nový ústredný výbor KSS a potom ho v júli r. 1941 zatkla aj s celým výborom okrem jediného člena. Ján Osoha im ušiel a v auguste zorganizoval ďalší (v poradí tretí) ilegálny výbor.

Pokus o vyslobodenie Širokého a ďalších politických väzňov v Nitre v predvečer vypuknutia Slovenského národného povstania ani neskôr nevyšiel. Široký bol vo väzení až do roku 1945. Gustáva Husáka potom Široký do konca života podozrieval, že ho nechal za mrežami úmyselne a po vojne sa za to jemu aj ďalším organizátorom Povstania pomstil.

Ján Osoha člen druhého a organizátor tretieho ilegálneho vedenia KSČ bol účastníkom Interhelpa, kde pracoval ako učiteľ a v ZSSR absolvoval politického vzdelávania. Bezpečnostné orgány pochytali zatýkali členov už v marci 1942. Otec Dubčeka Štefan Dubček (tiež účastník Interhelpa) bol v máji 1942 kooptovaný za člena 3. ilegálneho ÚV KSS. Od jari 1942 sa skrýval v Bratislave. Najprv zatkli Osohu a 19. júla 1942 zatkla ÚŠB aj Dubčeka. Väznili ho najskôr v Bratislave. V roku 1944 ho Krajský súd v Bratislave odsúdil na 28 mesiacov väzenia. Väznený bol naďalej vo väznici Krajského súdu v Nitre, kde väznili politických väzňov. Už pod dohľadom Nemcov boli väzni z Nitry prevezení do Bratislavy a potom vo februári 1945 ich Gestapo previezlo do koncentračného tábora v Mauthausene. Osoha zomrel, Štefan Dubček prežil a po skončení vojny sa vrátil a ďalej žil v Topoľčanoch.

Štvrtý ilegálny výbor zorganizoval Štefan Bašťovanský, ktorý bol dobrý organizátor, úplne oddaný politike Moskvy. V apríli r. 1943 slovenské bezpečnostné orgány zavreli aj jeho. Po tomto zásahu bola KSS oslabená.

V auguste 1943 sa po prílete z Moskvy Karol Šmidke stretol s Gustávom Husákom (právny poradca veľkej špeditérskej firmy) a v septembri 1943 vytvorili spolu s Ladislavom Novomeským (šéfredaktor časopisu „Budovateľ") piate (ilegálne) ústredné vedenie KSS, neskôr nazývané ako ústredný výbor KSS.

### 1945 - 1948

V rokoch 1945 – 48 bola KSS formálne samostatnou politickou stranou.

Vo voľbách v roku 1946 získala na Slovensku 30,37 % hlasov, v celoštátnom meradle 6,89 %. Od 50. rokov bola len územnou organizáciou KSČ – pozri Komunistická strana Slovenska (1948).

Referencie
----------

1. 1 2 3   *Komunistická strana Slovenska (KSS)* [online]. totalita.cz, [cit. 2013-06-23]. Dostupné online. (po česky)
2. 1 2 3 4  MIČIANIK, Pavel. *Slovenská samostatnosť v strategických plánoch Sovietskeho zväzu (1939 - 1945)* [online]. [Cit. 2013-06-23]. Dostupné online.
3. ↑  DZIMKOVÁ, Zuzana. *Slovenský štát a jeho ideológia In: Sipko, Jozef – Chovanec, Marek – Zubenko, Eugen (eds.): 4. študentská vedecká konferencia.* [online]. [Cit. 2022-11-07]. Dostupné online.
4. ↑  DZIMKOVÁ, Zuzana. *Slovenský štát a jeho ideológia In: Sipko, Jozef – Chovanec, Marek – Zubenko, Eugen (eds.): 4. študentská vedecká konferencia.* [online]. [Cit. 2022-11-07]. Dostupné online.
5. ↑   *Komunistická strana Slovenska (KSS)* [online]. totalita.cz, [cit. 2013-06-23]. Dostupné online. (po česky)
6. ↑   *Ako pykal Široký za smrť Clementisa* [online]. Pravda.sk, 2008-01-19, [cit. 2022-11-07]. Dostupné online.
7. 1 2 3  HUČKO, Ján. *I. TAJOMNÍK ÚSTREDNÉHO VÝBORU KSS - KAROL BACÍLEK (1945 – 1963 Čiastkový inventár)* [online]. Slovenský národný archív, Bratislava 2008, [cit. 2022-11-07]. Dostupné online.
8. ↑  Gašparíková, V. - Pollák, P.: Interhelpo vo svetle spomienok. In Slovenský národopis Volume 35, 1987, No. 4ISSN 1339-9357 e-ISSN 1339-9357 (online), s. 621 - 637
9. ↑  BRABENEC, Vojtech. *Dubčekovci - Trenčania* [online]. TRENČAN - Trenčanom o Trenčíne, [cit. 2018-06-13]. Dostupné online. Archivované 2018-06-13 z originálu.

Pozri aj
--------

* Komunistická strana Česko-Slovenska
* Komunistická strana Slovenska (1948)
* Komunistická strana Slovenska (1992)
* Ústredný výbor Komunistickej strany Slovenska

Externé odkazy
--------------

* Lucia Matúšková: Komunistická strana Slovenska 1945-1948: Organizačná štruktúra a politický program (Bakalárska práca)

| * z
* d
* u
Zoznam politických strán a politických hnutí v Česko-Slovensku |
| --- |
| Politické stranyPrvej československej republiky 1918-1938 | 
* AB
* AZS
* ČDMS
* ČsND
* ČSDSD
* ČSAK
* ČSL
* ČSNS
* Ž
* HSĽS
* JSĽS
* KP
* KSČ
* MNP
* MOP
* MNSDP
* NOF
* NS
* DDFP
* DCV
* DNP
* DNSAP
* DFSP
* DSAP
* DAWG
* NSLM
* PSČ
* RSZMĽ
* SSS
* SNS
* ZDP
* SdP
* ZSŽ
* OKSzP
* ŽDS
* ŽHS
* ŽKS
* ŽĽS
* ŽOSPR
* ŽRS
* ŽS
* ŽSPR

 |
| Politické strany Druhej československej republiky a počas Druhej svetovej vojny 1938-1945 | 
* DP
* HSĽS-SSNJ
* NS
* NSP
* SNJ

 |
| Politické stranyTretej československej republiky 1945-1948 | 
* ČSL
* ČSNS
* ČSSD
* DS
* KSČ
* KSS
* SP
* SSl

 |
| Politické strany komunistického režimu 1948-1989 | 
* Národný front (**KSČ**, ČSL, ČSS, KSS, SSl, SSO)

 |
| Politické stranyČesko-Slovenskej federatívnej republiky 1990-1992 | 

|  |  |
| --- | --- |
| Česko | 
* ČSSD
* HSD-SMS
* KSČM
* KS
* KDS
* KDU-ČSL
* LSÚ
* OF
* OH
* ODA
* ODS
* SDL
* SZ
* SPR-RSČ

 |
| Slovensko | 
* DS
* HZDS
* KSS
* KSS ’91
* KDH
* MPP-MOS
* MKDH
* ODÚ
* RSS
* SDSS
* SĽS
* SNJ
* SNS
* SKDH
* ROI
* Spolužitie
* SDĽ
* SRÚS
* SZ
* VPN
* ZKS

 |

 |